*Za ostale upotrebe, v. Most (razvrstavanje).*

**Most** (češ. *Most*, nem. *Brüx*) je grad u Češkoj Republici, u okviru istorijske pokrajine Bohemije. Most je drugi po veličini grad upravne jedinice Ustečki kraj, u okviru kojeg je sedište zasebnog okruga Most.

Grad Most je dobio ime po **brojnim mostovima** (istovetna reč u češkom jeziku), kojima je bio premošćen nekada močvarni kraj današnjeg grada.

Prirodni uslovi
---------------

Most se nalazi u severozapadnom delu Češke republike, blizu granice sa Nemačkom. Grad je udaljen od 100 km severozapadno od glavnog grada Praga, a od obližnjeg Usta na Labi 35 km zapadno.

**Reljef**: Most se nalazi u severnom delu istorijske oblasti Bohemije. Grad se nalazi u dolini reke Biline na približno 230 m nadmorske visine. Severno od grada uzdižu se Krušne gore, a južno Lipske gore.

**Klima**: Klima oblasti Mostu je umereno kontinentalna.

**Vode**: Grad Most se nalazi na reci Bilini, pritoci reke Labe. Reka protiče severnim obodom grada.

Istorija
--------

Područje Mosta bilo je naseljeno još u doba praistorije. Naselje pod današnjim nazivom prvi put se u pisanim dokumentima spominje u 1040. godine, a naselje je 1238. godine dobilo gradska prava. U 14. veku u gradu se naseljavaju Nemci, koji potepeno postaju pretežno gradsko stanovništvo.

1919. godine Most je postao deo novoosnovane Čehoslovačke. 1938. godine Most, kao naselje sa nemačkom većinom, je otcepljen od Čehoslovačke i pripojeno Trećem rajhu u sklopu Sudetskih oblasti. Posle Drugog svetskog rata mesni Nemci su se prisilno iselili iz grada u maticu. Na njihove mesto došli su Čeci iz ostalich delova države isto kao Romi iz današnje Slovačke. U vreme komunizma grad je zbog velikog rudnika uglja ponovo izgrađen nekolika kilometara južno i stari deo srušen. Rušenje je 1968. iskorišteno kako bi se ruševine iskoristile kao kulise američkog ratnog filma *Most kod Remagena*, čije je snimanje iste godine iskorišteno kao povod za invaziju Varšavskog pakta. Samo stara gotička crkva i nekoliko zgrada je ostalo na kraju novog rudnika. Posle 1989. g i transformacije ekonomske strukture došlo je do opadanja aktivnosti teške industrije i do problema sa prestrukturiranjem privrede. Nove vlasti su odlučili da se neće više dobiti toliko uglja kao pre i zbog toga porastala je nezaposlenost i siromaštvo.

Stanovništvo
------------

Most danas ima oko 67.000 stanovnika i poslednjih godina broj stanovnika u gradu stagnira. Pored Čeha u gradu žive i Slovaci i Romi.

Slike gradskih građevina
------------------------

* Pogled na MostPogled na Most
* Gradski oblakoderGradski oblakoder
* Oblasni muzejOblasni muzej
* Gradski saobraćajni koridorGradski saobraćajni koridor

Spoljašnje veze
---------------

***Most (grad)*** na Wikimedijinoj ostavi

* www.mesto-most.cz Zvanična stranica grada Mosta (`en`)(`cs`)

| * p
* r
* u
Gradovi u Češkoj Republici |
| --- |
| Više od milion stanovnika | **Prag** †† |
| Između 100 hilj. i milion stanovnika | **Brno** †  • **Ostrava** †  • **Plzenj** †  • **Liberec** †  • **Olomouc** † |
| Između 50 i 100 hilj. stanovnika | **Usti na Labi** †  • **Češke Budjejovice** †  • **Hradec Kralove** †  • **Pardubice** †  • **Haviržov**  • **Zlin** †  • **Kladno**  • **Most**  • **Karvina**  • **Fridek-Mistek**  • **Opava**  • **Dječin**  • **Teplice**  • **Karlove Vari** †  • **Jihlava** † |
| Između 30 i 50 hilj. stanovnika | **Homutov**  • **Prerov**  • **Mlada Boleslav**  • **Prostjejov**  • **Jablonec na Nisi**  • **Trebič**  • **Češka Lipa**  • **Trinec**  • **Tabor**  • **Heb**  • **Znojmo**  • **Pribram**  • **Orlova**  • **Trutnov**  • **Kolin** |
| †† Glavni grad države, † Sedišta čeških krajeva |